Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei ja tervetuloa maailmaani, joka on luonnollisesti yliluonnollinen.
Oli kerran eräs evankelista nimeltä A.A. Allen, joka on nyt taivaassa.
En saanut tavata häntä, mutta vain harvan ihmisen kautta -
on tapahtunut niin paljon ihmeitä kuin hänen kauttaan.
Eräänä päivänä nuori mies, jota hän mentoroi, R.W. Schambach, -
sai todistaa ihmettä, jonka veroisista emme juuri lue edes Raamatusta.
Se vahvisti hänen uskoaan niin, että hän aloitti upean palvelutyön, -
joka keskittyi ihmeisiin. Hän piti telttakokouksia USA:ssa ja muualla.
R.W. on nyt taivaassa, mutta hän siirsi oppinsa tyttärelleen.
Tytär rakentaa nyt isänsä työn perustalle.
Kuulette R.W:n kertovan ihmeestä, jonka hän näki omin silmin.
Se on uskomaton, mutta se nosti hänen uskonsa uusiin sfääreihin.
Ihmeitä tapahtuu aina, kun siitä puhutaan. Oletteko valmiita ihmeisiin?
Vieraanani on Donna. Donna on kuullut isänsä kertovan -
tämän tarinan monen monituista kertaa. Tähän liittyy eräs hassu juttu.
Kun isäsi kertoi tästä ihmeiden sarjasta... Montako niitä olikaan?
26. ―Hän kertoi 26 ihmeestä, jotka tapahtuivat Allenin kokouksessa.
Allen sanoi: "Sulje silmäsi." Isäsi sanoi: "Enkä sulje. Aion katsoa."
Juuri niin. ―Mitä hän sitten näki? Sanon teille jotain.
Kun hän kertoo tästä, ihmisiä paranee. Pannaan video pyörimään.
Suurin koskaan todistamani ihme tapahtui A.A. Allenin kokouksessa.
Eräs äiti Tennesseen Knoxvillesta tuli Alabaman Birminghamiin -
pienen poikansa kanssa, -
joka oli syntynyt sokeana, kuurona ja mykkänä. Kieli roikkui ulkona suusta.
Kädet ja jalat olivat epämuodostuneet, kyynärpäät tunkeutuivat vatsaan -
ja polvet koskettivat kyynärpäitä. Lapsi oli sikiöasennossa.
Pojalta puuttuivat miehen sukupuolielimet ja jalkaterät.
Hänellä oli 26 vakavaa sairautta.
Esittelin hänet Jumalan miehelle, joka käski tuoda lapsen luokseen.
Äiti toi pojan miehen syliin.
Ensimmäisenä näin nuo sokeat, maidonvalkoiset silmät.
Yhtäkkiä näin, että pyörteet alkoivat pyöriä silmien edessä.
Sitten ne poistuivat, -
ja katsoin ruskeasilmäistä pikkupoikaa suoraan silmiin.
Jalat ja käsivarret alkoivat naksahdella yhtä aikaa.
Jalat ilmestyivät esiin.
Muistakaa, että poika oli syntynyt ilman sukupuolielimiä ja jalkateriä.
Näin tämän omin silmin: -
Jumala loi jalkaterät pienelle pojalle, jolla ei ollut jalkoja!
Se oli luultavasti upein kokemani ilta. Paikalla oli 12 ihmistä pyörätuolissa.
Toisella puolella makasi 15 ihmistä paareilla. Heidät oli tuotu sairaalasta.
Kun he näkivät pojalle tapahtuneen ihmeen, -
kaikki pyörätuolissa istuneet nousivat, vaikkei heidän ylleen laskettu käsiä.
He nousivat seisomaan kuin suuren kersantin käskystä.
Elävän Kristuksen voima paransi heidät täysin!
Kaikkien katseet kääntyivät pyörätuoleissa istuneista ihmisistä -
paareilla makaaviin. Heistä jokainen nousi ylös ja käveli pois.
Jumalan voima paransi heidät täysin.
Jos olisitte nähneet sen omin silmin, olisitte luultavasti sanoneet -
niin kuin me juutalaiset sanomme pääsiäisenä: "Se olisi riittänyt."
Mutta se, mitä tulemme näkemään, saa sen tuntumaan vähäpätöiseltä.
Donna, kasvoit telttakokouksissa -
ja matkustit varmasti paljon isäsi kanssa. Millaista teltassa oli?
Vartuin telttakokouksissa ja näin luonnollisesti paljon ihmeitä.
Sokeiden silmät avautuivat, ja rammat hyppäsivät ylös pyörätuoleistaan.
Aloin kiinnittää asioihin huomiota, kun aloin työskennellä isäni kanssa.
Tunsin hänet isänäni, -
mutta kun hän nousi lavalle, hän oli kuin häkistä päässyt leijona.
Noustessaan lavalle hän itse asiassa puntaroi, mitä tekisi tuona iltana.
Jokainen ilta tulisi olemaan erilainen.
Puntaroimisella tarkoitat kai, että hän kuunteli, mitä Jumalan Henki halusi.
Näin jotain hänen silmissään. Hänen silmissään oli voitelu, -
jonka avulla hän erotti henget. Kaupungissa tuntui painostavalta.
Siksi isä... ―Miksi isäsi meni aina kaupunkien keskustoihin -
ja ghettoihin, vähäosaisten luo? Miksi hän meni sinne?
Koska Jeesuskin olisi mennyt sinne. Eivät terveet tarvitse lääkäriä.
Hänen silmänsä loistivat. Entä sitten? ―Hän alkoi puntaroida ja sitten laulaa.
Tunsin, että painostava tunne lähti, kun hän lauloi ja ylisti Jumalaa.
Hän alkoi luoda uskon ilmapiiriä Pyhän Hengen voiman avulla.
Hän pyysi ihmisiä todistamaan. Oli pelastuneita huumenarkomaaneja, -
taloudellisen ihmeen kokeneita ja niitä, jotka kohtasivat Herran.
Todistukset tulivat ennen saarnaa.
Hän rakensi ihmisissä uskoa siihen, että hekin voisivat kokea ihmeen.
Sitten hän saarnasi Jumalan Sanaa. Hän osasi käyttää sitä miekan tavoin.
Tiedän. Näin, että tämä mies pani itsestään kaiken likoon -
noissa telttakokouksissa. Niissä oli jotain todella erityistä.
Puhuimme aiemmin siitä, että telttakokoukset ovat tulossa taas.
Niitä tulee olemaan kaikkialla USA:ssa.
Miksi olit niin vastahakoinen tekemään ihmeitä, Donna?
Olethan R.W:n tytär. ―Luultavasti juuri siksi.
Minulla on kasvatusalan koulutus. Kun isä pyysi minua saarnaamaan -
iltapäiväkokouksissa, ajattelin, että selkeä saarna riittäisi. ―Olit opettaja.
Niin olin. Luulin, että se riittäisi. Muistan aina kokouksen Baltimoressa.
Olin juuri pitänyt omasta mielestäni täydellisen saarnan.
Kutsuin ihmisiä alttarille. Ihmiset itkivät, ja Pyhä Henki liikkui.
Ajattelin tyytyväisenä, että tämä oli nyt tässä. Suljin Raamattuni, -
kun Herra sanoi: "Tämä ei ole vielä tässä."
Mielessäni kysyin, mitä Hän tarkoitti. "Et ole rukoillut sairaiden puolesta."
Sanoin: "Mutta se on isän homma." ―Niin, se kuului iltakokoukseen.
Hän sanoi: "Täällä on sairaita, jotka tarvitsevat Parantajaa. Rukoile."
Sydämessäni sanoin: "Entä jos he eivät parane?"
Herra nosti esiin sen, että minulta puuttui uskoa.
Hän sanoi: "Tee, mitä käsken, niin saat nähdä, mitä minä teen."
Katsoin oikealle. Eturivissä oli nainen, jolla oli päänsärky ja flunssa.
Siellä oli myös nainen, joka oli kipsissä lantiosta varpaisiin.
Herra sanoi: "Mene hänen luokseen." ―Päänsäryssä olisi ollut tarpeeksi!
Niin luultavasti olisikin! Tämä on kaikkien nähtävissä.
En tiennyt, mitä tehdä. Menin vain hänen luokseen.
Uskonnollisen tavan mukaan kysyin, mitä hän halusi. Hän halusi parantua.
Minua rohkaisi se, että hänellä oli uskoa. Pyysin häntä nousemaan.
Tuin häntä kädelläni ja sanoin: "Otetaan yksi askel Isälle!"
Se kuulosti uskonnolliselta.
Sitten sanoin: "Otetaan toinen askel Pojalle." Nainen astui varovasti.
Sanoin: "Otetaan askel Pyhälle..." En ehtinyt edes sanoa "Hengelle", -
koska nainen huusi kuin olisi saanut sähköiskun Jumalan valtaistuimelta.
Säikähdin kuollakseni. Yleisö alkoi huutaa, ja hän juoksi ympäri telttaa.
Ja uskon saarnaaja seisoi suu auki ja ihmetteli Jumalan tekoja!
Kysyn vain uteliaisuudesta.
Olit varmaan kiitollinen Jumalan nainen tämän jälkeen?
En voinut lakata puhumasta siitä. Kysyin naiselta, mikä häntä vaivasi.
Hän kertoi, että paikallisbussi oli törmännyt häneen kolme vuotta sitten.
Lääkärit olivat yrittäneet saada hänen luunsa paikoilleen, tuloksetta.
Jumala paransi hänet hetkessä. Entä jos en olisi totellut Jumalaa?
Se olisi ollut helppoa. ―Niin olisi. Entä jos olisin perääntynyt?
Jumala paransi muitakin ja avasi henkeni näkemään, -
että nämä merkit seuraavat niitä, jotka uskovat.
Kerro naisesta, jonka kädet olivat nyrkissä. ―Olin Kanadassa.
Opin, miten myötätunto toimii. Kutsun sitä Pyhän Hengen tunteeksi.
Rukousjonossa oli nainen, joka ei saanut käsiään avattua nyrkistä.
Minun ei tarvinnut edes ajatella. Jumalan Henki minussa -
liikutti käteni hänen jumissa olevien sormiensa alle. Kun tein niin, -
hänen nyrkkinsä aukenivat, ja hän alkoi avata ja sulkea niitä.
Pyhän Hengen myötätunto johdatti minut hänen luokseen.
Näen, että sinulla on myötätunnon lahja. Minusta se todella on lahja.
Sitä ei voi taikoa esiin tyhjästä. Koska olet evankelistan tytär, -
olet varmasti saanut kokea armottomien ihmisten hyökkäyksiä, -
joita paholainen inspiroi. Miten olet säilyttänyt myötätuntosi?
Eikö kaikki kulissien takana tapahtuva ole kovettanut ja katkeroittanut sinua?
Suurin ilo elämässäni on nähdä, että Jumalan voima koskettaa ihmisiä.
Kunnia kuuluu vanhemmilleni. Kun olin teini-iässä, -
he eivät vieneet minua elokuviin tai luistelemaan, vaan keskustaan.
He antoivat minun viettää aikaa itseäni vähäosaisempien kanssa.
Näin lapsia, joiden vanhemmat eivät olleet kotona tai käyttivät huumeita.
Tulin aina kotiin vakuuttuneena siitä, että Jumala on elävä, koska näin, -
että ihmisten elämä muuttui. Valehtelisin, jos kieltäisin sen.
Jumalan voima on totta, ja minusta on parasta nähdä, -
kun Hän koskettaa ihmisiä. ―Sanoit, että A.A. Allen ja isäsi -
paljastivat sinulle salaisuuksia, jotka kirjaimellisesti -
saavat paholaisen vapisemaan. Haluan kuulla niistä kohta.
Yliluonnollista! jatkuu.
Yliluonnollisuudella ei ole rajoja, -
ja nyt voit saada yliluonnollisen läpimurron missä ja milloin vain.
Voit nyt katsoa Yliluonnollista! -ohjelmaa älypuhelimella -
ilmaisen ISN-applikaation kautta.
Ihmiset hämmästyvät nähdessään, että voivat kokea samoja ihmeitä -
ja samaa Jumalan kosketusta kuin tv-ohjelman studiossa koetaan.
ISN tarjoaa live-ohjelmia viikon jokaisena päivänä, -
maailmanluokan opettajien johtamia erikoislähetyksiä -
sekä tuhansia tv-ohjelman jaksoja. Lataa se sovelluskaupastasi.
Tv-ohjelmien aikataulut sopivat vanhemmilleni.
Minä katson ohjelmia, kun minulle sopii.
Valmistaudu ottamaan vastaan yliluonnollinen läpimurtosi -
ja lataa ilmainen ISN-applikaatio.
Monet ohjelman katsojat ovat kokeneet ihmeitä ja parantumisia.
Rinta-aorttani repeytyi, ja minut lennätettiin suureen sairaalaan.
Vain kuusi kymmenestä selviää siitä. Yöllä enkelit lauloivat ympärilläni.
Kaikki kipu katosi. Usko ja rukous paransivat minut. CT-kuva todisti sen.
Kun vieras alkoi soittaa, kuului enemmän kuin yhden soittimen ääni.
Tunsin valtavan rakkauden aallon.
En odottanut pääseväni Valtaistuimen luo musiikin kautta. Koen suurta iloa.
Kun katsoin ohjelmaasi, sanoit, että jonkun lonkka parani juuri.
Sen kuultuani nousin sohvalta ja huomasin lonkkakipuni kadonneen.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Yliluonnollista! jatkuu.
No niin. Olet R.W. Schambachin tytär. ―Niin olen.
Sinua pyydettiin puhumaan erääseen paikkaan.
Olit lounaalla, ja pöydässä istuivat erittäin suurikokoinen nainen -
sekä pastori. Mitä pastori sanoi sinulle lounaalla?
"Voisitko ajaa paholaisen ulos tästä naisesta ennen päivällistä?"
Olitko ikinä tehnyt sitä? ―En. Minulla ei ollut edes puhujan kutsua.
Minulla oli vain sukunimi Schambach.
Ajattelin: "Olisit antanut minulle edes aikaa rukoilla ennen kuin kysyit."
Mutta me Schambachit emme sano ei, vaan otamme haasteet vastaan.
Menin sinne ja tein kaiken, mitä isäni ja veli Allen olivat tehneet.
Sanoin "Jeesuksen nimessä" niin kuin hekin ja otin paikkani.
"Otan vallan sinuun, sinä saastainen paholainen!"
Nainen oli 190-senttinen ja painoi 120 kiloa.
Hän ei vilkaissutkaan minuun eikä edes tervehtinyt minua.
Käytinpä mitä nimeä tahansa, hän ei liikahtanutkaan.
Aloin ajaa paholaista läpsimällä naista selkään: "Tule ulos, paholainen!"
Nainen ei liikahtanut. Koska mikään ei toiminut, -
päätin yrittää puristaa paholaisen ulos. En ole kertonut tästä usein.
Tartuin häntä kasvoista ja sanoin: "Tule ulos!" Hän istui siinä kuin tatti.
Lähdin sieltä lannistuneena. Ajattelin, ettei uskoni riittänyt.
Mikä minussa oli vikana? Isäni teki sitä, mutta paholainen ei kuunnellut.
Puoli vuotta myöhemmin vietin koko päivän rukouksessa.
Menin keskiviikkoillan kokoukseen ja istuin takariviin.
Esirukouksen henki tuli ylleni, kun rukoilin. Pastorini näki naisen, -
joka kaipasi rukousta. Hän halusi minun rukoilevan naisen puolesta.
En ajatellut asiaa, eikä mielessäni ollut valmista rukousta.
Panin vain käteni hänen olalleen ja kuiskasin hänen korvaansa: -
"Otan vallan sinuun, sinä valehteleva henki. Päästä hänet!"
Hän huusi heti kovaa ja kaatui lattialle. Hän nousi sieltä vapaana.
Herra osoitti minulle, että voitelu tulee Pyhältä Hengeltä.
Opimme jakeesta 1. Joh. 2:27, että Häneltä saamamme voitelu -
pysyy meissä. Kun olemme rukouksessa ja esirukouksessa, -
annamme Pyhän Hengen äänen ohjata, miten palvelemme ihmisiä.
Emme voi saada sitä tapahtumaan.
Me vain vapautamme elämän virran, joka virtaa meistä ulos, ja puhumme -
voitelun tuomalla arvovallalla.
Kerro suurimmasta aseesta, jonka A.A. Allen antoi isällesi -
ja jonka isäsi antoi sinulle, aseesta, joka saa paholaisen vapisemaan.
Usko on avain, joka avaa oven.
Ja sen, joka haluaa käydä siitä, pitää tunnustaa, että Jeesus on Herra.
Usein uskomme jää kuitenkin jumiin maalliseen maailmaan, -
koska elämme kipumme ja olosuhteidemme keskellä.
Jumala on kuitenkin antanut meille yliluonnollisen avaimen.
Daavidilla oli harjoitus, jonka avulla hän pystyi hallitsemaan henkeään.
Hän sanoi: "Kiitä Herraa, minun sieluni."
"Ylistyksesi on alati suussani." "Kiitä Herraa, minun sieluni, -
äläkä unhota, mitä hyvää hän on sinulle tehnyt." Voin kuvitella, -
että kun hän alkoi ylistää, hänen koko kehonsa muuttui. Isäni sanoi, -
että kun ylistämme, paholainen saa henkisen tyrän. ―Pidän tuosta!
Hän ei voi kestää sitä ylistystä!
Ylistys on aseemme. Uskon, että se saa paholaisen juoksemaan pakoon.
Voisitko näyttää minulle, miten palvot ja ylistät Jumalaa.
Kuvittele, ettei paikalla ole muita, vaan puhut vain minulle. ―Selvä.
Huomaan, että jos olen masentunut, katsonkin vain maahan.
Olen kuitenkin huomannut, että auttaa, jos vain muutan asentoani, -
kohotan käteni taivasta kohti kuin kanavaksi, avaan suuni ja sanon: -
"Jeesus, kiitän Sinua, että olet apuni hädässä aivan vahva.
Herra, kiitos siitä, kuulet rukoukseni joka kerta, kun avaan suuni -
ja että jokainen puhumasi sana on totta. Voin viedä sen pankkiin.
Sen, mitä olet sanonut, Sinä myös toteutat."
Ja alan vain julistaa Sanaa. ―Hetkinen. Jotain tapahtui.
Tunsin sen heti, kun se tapahtui.
Jumalan ihmeitä tekevä voitelu ja läsnäolo on tässä talossa, -
ja se tulee tietokoneesi ja televisiosi kautta luoksesi, kun Donna rukoilee.
Moni teistä istuu lukittuna huoneessa, josta on tullut teille vankila.
Monen kohdalla kyse on siitä, että olette vielä synnin vankilassa.
Jeesus haluaa astua teihin sisälle.
Se sama voima, joka herätti Jeesuksen kuolleista, voi asua teissä -
ja tuoda teihin elämää, kun rukoilen. Riittää, että otatte sen vastaan, -
vaikka joutuisitte sanomaan epäillen: "Jeesus, ilmesty minulle."
Pyydän, että kohotatte kätenne uskossa ruutua tai näyttöä kohti.
Isä, Jeesuksen väkevässä nimessä kiitän, että olet läsnä rukouksessa -
ja ettei rukous tunne etäisyyttä. Isä, kun lähetämme Sanasi ulos, -
kiitän, että vapautat nyt ihmisiä synnin ja masennuksen vankilasta.
Vapautat ihmisiä aukean paikan kammosta ja muista peloista.
Vapautan heidän mielensä kaikista peloista ja vihollisen valheista.
Lähetän Jeesuksen parantavan voiman kehoonne.
Koen hengessä, että rammat kädet avautuvat nyt.
Koen, että selät paranevat ja lonkat suoristuvat Jeesuksen nimessä.
Jotkut teistä alkavat liikuttaa polviaan. Ne tuntuvat nuorilta, -
sillä Jumala koskettaa teitä. Tunnette sähkövirran kulkevan lävitsenne.
Tulkaa terveiksi, nouskaa jaloillenne, kohottakaa kätenne -
ja ylistäkää Jeesusta, kun saatte pa- rantavan voiman kehoonne. Aamen.
Ja hän ei olisi isänsä tytär, ellen sanoisi teille: -
Tehkää parannus synneistänne, ottakaa Jeesus Herraksenne -
ja alkakaa todella elää, mutta älkää tehkö Hänestä Herraa -
vain lauantaisin tai sunnuntaisin, ottakaa Hänet Herraksenne.
Halleluja!
Monet ohjelman katsojat ovat kokeneet ihmeitä ja parantumisia.
Minut pahoinpideltiin helmikuussa. Sain aivotärähdyksen ja olin väsynyt.
Niskani parani, kun Sid ja vieras rukoilivat.
Olen 19-vuotias. Ohjelman kautta olen kasvanut Sanan tuntemisessa -
ja Jumalan yliluonnollisessa. Todistukset ovat lisänneet uskoani.
Haluan elää pyhää elämää. En tiedä, missä olisi ilman ohjelmaa.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Jumalan yliluonnollisuus ei tunne rajoja, ja nyt voit saada opetusta -
ja saada yliluonnollisen läpimurron missä ja milloin vain.
Kamppailetpa perheongelmien, rahahuolien, sairauksien -
tai masennuksen kanssa, ohjelma todella muuttaa elämäsi.
Milloin ja missä vain. Lataa ilmainen ISN-applikaatio tänään!
Ensi viikolla ohjelmassa: -
Vieraani Joan Hunter avasi suunsa -
ja sanoi yhden sanan.
Sen tuloksena oli miljoonia dollareita.
Voinko pyytää häntä avaamaan suunsa puolestasi nyt?
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki